Қожа Ахмет кесенесі мемлекет қорғауына алынды!
"Қожа Ахмет кесенесі мемлекет қорғауына алынды!" | "https://abai.kz/post/188278"
TITLE: Қожа Ахмет кесенесі мемлекет қорғауына алынды!
URL: https://abai.kz/post/188278
META: "Қожа Ахмет кесенесі мемлекет қорғауына алынды!" | "https://abai.kz/post/188278"
DATE: 25.09.2024
AUTHOR(s): Abai.kz
TOTAL WORDS: 150
TEXT: Үкімет қаулысымен Қожа Ахмет Ясауи кесенесі мемлекеттік қорғауға алынды. Бұл туралы Үкіметтің баспасөз қызметі хабарлады. «Әзірет Сұлтан» мұражай-қорығы енді мемлекеттік қорғауда болады. ҚР Премьер-Министрі Олжас Бектенов тиісті қаулыға қол қойды», - делінген хабарламада. Белгілі тарихи ескерткіш – Қожа Ахмет Ясауи кесенесі ЮНЕСКО-ның бүкіләлемдік мұра тізіміне енгізілген алғашқы қазақстандық нысан және ортағасырлық сәулет өнерінің бірегей ескерткіштеріне жатады. Оның маңыздылығы мен тарихи-мәдени құндылығын ескере отырып, сондай-ақ оның сақталуын қамтамасыз ету мақсатында Үкімет «Әзірет Сұлтан» мұражай-қорығын мемлекеттік қорғауға жататын объектілер тізбесіне енгізу туралы шешім қабылдады. Нысанның қауіпсіздігін ішкі істер органдарының тиісті бөлімшелері қамтамасыз етеді. Кесене Түркістан қаласында түркі ақыны және сопылық ілімнің негізін қалаушы Қожа Ахмет Ясауи жерленген орында тұрғызылған. Кесене сегіз бөлмеден тұрады. Олар Тайқазан тұрған ортадағы ең үлкен залды айнала орналасқан. 1385-1405 жылдар аралығында кесененің төңірегіне қосалқы ғимараттар салынған. Бүгінде мұражай-қорық аумағына мешіт, Үлкен және Кіші Ақсарай залдары, кітапхана және шаруашылық кешені: құдық, асхана, тұрғынжайлар (хұжралар) және т. б кіреді. Abai.kz
